คลังปรับศก.โต5-6%
กระทรวงการคลัง ปรับประมาณการเศรษฐกิจปี 2553 เพิ่มจากเดิมที่คาดว่าจะโต 4-5% ต่อปี เป็น 5-6% ต่อปี
29 มิ.ย. 2553

กระทรวงการคลัง ปรับประมาณการเศรษฐกิจปี 2553 เพิ่มจากเดิมที่คาดว่าจะโต 4-5% ต่อปี เป็น 5-6% ต่อปี
นายเอกนิติ นิติทัณฑ์ประภาศ โฆษกกระทรวงการคลัง กล่าวว่า คลังได้ปรับประมาณการเศรษฐกิจปี 2553 เพิ่มจากเดิมที่คาดว่าจะโต 4-5% ต่อปี เป็น 5-6% ต่อปี โดยมีค่าเฉลี่ยกลางอยู่ที่ 5.5% ต่อปี สาเหตุที่ปรับเพิ่มขึ้น เนื่องจากได้รับแรงหนุนจากการขยายตัวเศรษฐกิจไตรมาสแรกที่โตถึง 12% และแรงหนุนจากการส่งออกที่ขยายตัวได้ดดีมาก สำหรับเศรษฐกิจไตรมาส 2 ปี 2553 จากดัชนีตัวเลขในช่วง 2 เดือนแรกที่ยังขยายตัวได้ดี คลังจึงคาดการณ์ว่าเศรษฐกิจไตรมาส 2 จะขยายตัวได้ถึง 5.6% โฆษกกระทรวงการคลัง กล่าวว่า เงินเฟ้อทั่วไปอยู่ที่ 3-4% ต่อปี มีค่าฉลี่ยกลางอยู่ที่ 3.5% ต่อปี สำหรับเงินเฟ้อพื้นฐานอยู่ที่ 0.8-1.8% ต่อปี ค่าเฉลี่ยกลางอยู่ที่ 1.3% ต่อปี อยู่ในเป้าหมายเงินเฟ้อของธนาคารแห่งประเทศไทย (ธปท.) อยู่ที่ 0.5-3% ต่อปี